આ જાણવા છતાં એક થઈને ચૂંટણી લડવાના વિપક્ષના ઇરાદા મૃગજળ સમાન સાબિત થયા છે. 

વિપક્ષની એકતાના માર્ગમાં નેતાઓનો વ્યક્તિગત સ્વાર્થ, લાલચ અને અહંકાર સૌથી મોટી સમસ્યા છે. વિપક્ષના નેતાઓની અતિ-મહત્ત્વાકાંક્ષા અને પોતાની શક્તિ અંગેની ગેરસમજ પણ કંઈ કમ નથી. 

અમુક મહત્ત્વનાં રાજ્યોની ચર્ચા આગળ કરીશું પરંતુ હાલમાં જેએનયૂની વાત. જે કૅમ્પસથી ભાજપે રાષ્ટ્રવાદની રાજનીતિ શરૂ કરી હતી તે જ યુનિવર્સિટીના વિદ્યાર્થી સંગઠનની 2017ની ચૂંટણીમાં આરએસએસના સંગઠન એબીવીપી સામે વિપક્ષી એકતાની હાલત જોવા જેવી હતી.

જેએનયૂમાં વિપક્ષની એકતા એક કેસ સ્ટડી રૂપે જોવી જોઈએ.  અહીં એબીવીપીનો સામનો કરવા માટે ડાબેરી વિદ્યાર્થી સંગઠને 'લેફ્ટ યુનિટી' તો બનાવી પરંતુ ડાબેરી વિચારધારા ધરાવતું વિદ્યાર્થી સંગઠન એઆઈએસએફ આ એકતામાં સામેલ ન થયું. 

સીપીઆઈના નેતા ડી. રાજાનાં પુત્રી અપરાજિતા ડાબેરી એકતાથી અલગ ચૂંટણી લડ્યાં. ભાજપની રાજનીતિથી અસહમત દલિત-આદિવાસી વિદ્યાર્થી સંગઠન (બાસપા)ને પણ આ એકતામાં સામેલ થવાની જરૂર ના લાગી.

આ વિપક્ષની એકતાની સરળ પરીક્ષા હતી જેમાં તે અસફળ રહ્યો. આ કોઈ લાલચ કે ફાયદાનો મામલો નહતો છતાં તેઓ ભાજપ વિરુદ્ધ એકઠા ના થઈ શક્યા તો પછી લોકસભા ચૂંટણી તો બહુ મોટી વાત છે.

મોદીવિરોધના યુવાન અવાજ કનૈયાના મામલે પણ આ વાત જોવા મળી. બેગુસરાય બેઠક પર વિપક્ષ એકજૂથ ના થયો. 

અહીં કનૈયાનો મુકાબલો જેટલો ભાજપના ગિરિરાજ સિંહ સાથે છે તેટલો જ મોદીવિરોધી આરજેડીના તનવીર હસન સામે પણ છે.

જો મુકાબલો સીધો હોત તો કનૈયાની જીતની સંભાવના વધી જાત. પરંતુ અહીં ત્રિકોણીય જંગ થશે.

આવી જ રીતે દેશના સૌથી મોટા રાજ્ય યૂપીમાં કૉંગ્રેસના ગઠબંધનથી અલગ રહેવાને કારણે ત્રિકોણીય જંગ થશે. 

સપા-બસપા-રાલોદનું ગઠબંધન થઈ ગયું છે, બેઠકોની વહેંચણી પણ થઈ ગઈ છે. પરંતુ કૉંગ્રેસને મળનારા મતોથી કદાચ ભાજપની મુશ્કેલીઓ ઓછી થશે.

કૉંગ્રેસ-બસપાએ તક ગુમાવી

જ્યારે કર્ણાટકમાં કુમારસ્વામીના શપથ-સમારોહમાં આખો વિપક્ષ એકઠો થયો હતો ત્યારે સોનિયા-માયાવતીની આલિંગનની તસવીરથી લાગતું હતું કે મોદીને એક થઈ ગયેલા વિપક્ષનો સામનો કરવો પડશે અને જીત મુશ્કેલ હશે. પરંતુ આજે પૂછવામાં આવી રહ્યું છે કે 'વ્હૅર ઇઝ ધ જોશ?'

ગત લોકસભા ચૂંટણીમાં યૂપીમાં કૉંગ્રેસને માત્ર બે બેઠકો મળી હતી જ્યારે બસપાને એક પણ બેઠક નહોતી મળી. 

ઉલ્લેખનીય છે કે બસપાને લગભગ 20 ટકા મત મળ્યા હતા જ્યારે કૉંગ્રેસને સાત ટકા. 

જો કૉંગ્રેસ યૂપીમાં... \n\nમને ઉપરના લેખ માટે સારું શીર્ષક આપો.
મોદીના વિરોધમાં વિપક્ષના ગઠબંધનની વાત માત્ર તુક્કોતરંગ?